Document ID: /roh_data/filtered/swiss_laws_in_ROHinterleaved.jsonl.gz/25043

This text was translated from FR into Rumantsch Grischun.

Les jugements et autres prononcés clôturant la procédure contiennent:a. une introduction;b. un exposé des motifs;c. un dispositif;d. s’ils sont sujets à recours, l’indication des voies de droit. L’introduction contient:a. la désignation de l’autorité pénale et celle de ses membres qui ont concouru au prononcé;b. la date du prononcé;c. une désignation suffisante des parties et de leurs conseils juridiques;d. s’agissant d’un jugement, les conclusions finales des parties. L’exposé des motifs contient:a. dans un jugement, l’appréciation en fait et en droit du comportement reproché au prévenu, ainsi que la motivation des sanctions, des effets accessoires ainsi que des frais et des indemnités;b. dans un autre prononcé de clôture, les motifs du règlement de la procédure tel qu’il est envisagé. Le dispositif contient:a. la désignation des dispositions légales dont il a été fait application;b. dans un jugement, le prononcé relatif à la culpabilité et à la sanction, aux frais, aux indemnités et aux éventuelles conclusions civiles;c. dans un autre prononcé de clôture, l’ordonnance concernant le règlement de la procédure;d. les décisions judiciaires ultérieures;e. le prononcé relatif aux effets accessoires;f. la désignation des personnes et des autorités qui reçoivent copie du prononcé ou du dispositif.

Las sentenzias ed autras decisiuns che mainan a fin la procedura cuntegnan:a. ina introducziun;b. ina motivaziun;c. in dispositiv;d. sch’ellas èn contestablas: l’indicaziun dals meds legals. L’introducziun cuntegna:a. la designaziun da l’autoritad penala e da ses commembers che han cooperà a la decisiun;b. la data da la decisiun;c. ina designaziun suffizienta da las partidas e da lur assistents giuridics;d. en cas da sentenzias: las pretensiuns finalas da las partidas. La motivaziun cuntegna:a. en cas da sentenzias: l’appreziaziun effectiva e giuridica dal cumportament che vegn renfatschà a la persuna inculpada, la motivaziun da las sancziuns, da las consequenzas accessoricas sco er da las obligaziuns da surpigliar ils custs e las indemnisaziuns;b. en cas d’autras decisiuns che mainan a fin la procedura: ils motivs per manar a fin la procedura sco previs. Il dispositiv cuntegna:a. la designaziun da las disposiziuns legalas applitgadas;b. en cas da sentenzias: la decisiun davart la culpa e davart la sancziun, davart las obligaziuns da surpigliar ils custs e las indemnisaziuns sco er davart eventuals plants civils;c. en cas d’autras decisiuns che mainan a fin la procedura: l’ordinaziun da liquidar la procedura;d. las decisiuns giudizialas posteriuras;e. la decisiun davart las consequenzas accessoricas;f. la designaziun da las persunas e da las autoritads che survegnan ina copia da la decisiun u dal dispositiv.